1. **SAT**

Dragi učenici!

**Na početku evo točnih odgovora na pitanja o razumijevanju pročitanoga teksta.**

**Seljačka buna**

 **August Šenoa**

1. Koje se dvije povijesne osobe spominju u romanu?

Spominju se Matija Gubec i Franjo (Ferko) Tahi.

2. Koju je nepravdu Tahi učinio seljaku?

Uzeo mu je konja kojega je on zarobio u borbi s Turcima.

3. Od čega je i kako Gubec spasio ženu s djetetom?

Gubec je zaustavio konja koji bi srušio ženu s djetetom.

4. Objasni zašto je Gubec došao k Tahiju.

Došao je tražiti da sin njegove sestre, Đuro Mogaić, ne ide u bansku vojsku jer je slobodnjak.

5. Tko potiče Tahija da bude još okrutniji i nemilosrdniji?

Tahija na okrutnost potiče njegova žena Jelena.

6. Kako Gubec reagira kad ga je Tahi želio udariti bičem?

Podignuo je ruku i rekao da ga nitko nije udario osim turske sablje u kraljevoj službi.

A sad otvorite čitanku na str. 34.

**Napišite u bilježnice naslov i ime pisca.**

Lav, Vještica i ormar

 Clive Staples Lewis

– ulomak iz romana Kronike iz Narnije

**Pročitajte ulomak iz romana (od 34. do 36. str.) i u svoje bilježnice odgovorite punim rečenicama na sva pitanja u rubrici *Razgovaramo* (37. str.).**

**Točne odgovore dobit ćete na sljedećem satu pa ćete moći provjeriti njihovu točnost.**

1. **SAT**

Danas ćemo upoznati još jedan glagolski način – **kondicional**. Prvo ćete pogledati videolekciju na poveznici koju ću vam dati. Kao i obično, samo gledajte i pažljivo slušajte objašnjenja. Nakon videolekcije (koja traje deset minuta) prepišite plan ploče pa ćemo na sljedećem satu vježbati i vidjeti je li vam sve jasno.

Evo poveznice:

<https://youtu.be/gIQr_wSKQTY>

**PLAN PLOČE**

Kondicional

**Voljela bih** otputovati u SAD.

**Popela bih se** na Kip slobode.

Kad **bih ostvarila** tu želju, **bila bih** sretna.

**KONDICIONAL (POGODBENI NAČIN)** – glagolski način kojim se izriče želja, mogućnost ili pogodba

Da mogu, putovala bih po svijetu.

 prezent KONDICIONAL PRVI – izriče želju, mogućnost ili pogodbu

 u sadašnjosti

Da sam mogla, bila bih putovala po svijetu.

 perfekt KONDICIONAL DRUGI – izriče želju, mogućnost ili pogodbu

 u prošlosti

– tvorba kondicionala: složeni glagolski oblik

 **kondicional prvi** **kondicional drugi**

 putovala bih bila bih putovala

glag. pridjev nenaglašeni aorist kondicional prvi glag. pridjev

 radni pom. glag. biti pom. glag. biti radni

putovao bih putovali bismo bio bih putovao bili bismo putovali

putovao bi putovali biste bio bi putovao bili biste putovali

putovao bi putovali bi bio bi putovao bili bi putovali

– pomoćni glagoli:

biti: bio bih – bio bih bio

htjeti: htio bih – bio bih htio

**I mala provjera na kraju.**

**Zaokruži riječ ili skup riječi tako da tvrdnja bude točna.**

1. Kondicional je **glagolsko vrijeme** / **glagolski način** kojim se izriče

 mogućnost i želja.

1. Kondicionalom prvim izriče se mogućnost i želja u **prošlosti**/**sadašnjosti**.
2. Oba se kondicionala tvore od glagolskog pridjeva **radnoga**/**trpnoga** i

 pomoćnoga glagola **biti**/**htjeti**.

1. U kondicionalu prvom pomoćni je glagol u **prezentu**/**aoristu**,

 a u kondicionalu drugom pomoćni je glagol u **perfektu** / **kondicionalu**

 **prvom**.